Մյուսը, որ պետք է հաշվի առնել մշակութային քաղաքականություն մշակելիս, արվեստի քննադատության՝ որպես մասնագիտական բնագավառի, անհրաժեշտությունն է: Արվեստա­բանությունը կամ արվեստի քննադատությունը կարգավորում է գեղարվեստական կյանքը և արվեստի ազատ շուկան: Ժամանակակից արվեստը կարող է զարգացում ապրել, երբ գործում է. գիտություն - կրթություն - արտադրություն (արվեստ) - սպառում (տարածում) շղթան։ Հենց այս վերջին օղակի գործառության համար է անհրաժեշտ արվեստի քննադատությունը բոլոր ասպարեզներում՝ կերպարվեստի, երաժշտության, ճարտարապետության, կինոյի, թատրոնի, գրականության, պարարվեստի և այլն: